अपांगता अधिकार र विकासका लागी क्रियाशिल – नेपाल (एड्राड्-नेपाल)

Action on Disability Rights And Development-Nepal (ADRAD-Nepal)

विजयता (Winner)

"पहुँचयुक्त पुस्तक परिसंघ विशिष्ट अन्तराष्ट्रिय पुरस्कार"- लण्डन पुस्तक महोत्सब

(Accessible Books Consortium International Excellence Award, London Book Fair-12 April, 2016)

"समावेशी शिक्षा र सुचना प्रविधिको प्रयोग बारे सृजनशिल अभ्यासकालागी विशिष्ट अन्तराष्ट्रिय पुरस्कार"

Innovative practice of Inclusive Education and use of Information Communication Technology: Zero Project Global Excellence Award

पत्रकार अन्तर्कृया कार्यक्रम

Media Interaction Program

९ बैषाख, २०७३ (21 April, 2016)

**कार्य पत्र**

**प्रस्तोता**

**वीरेन्द्र राज पोखरेल**

**अध्यक्ष**

पृष्ठभूमी

यस संस्थाले मुलुकभरी रहेका अपाङ्गता भएका व्यक्तिहरूको हकहित संरक्षण र प्रवर्धनका लागी कामगर्दै आइरहेकोछ ।

अपाङ्गता भएका व्यक्तीहरुलाई समेत विकास प्रकृयामा समावेशिकरण गराउन नेतृत्वदायी भुमिका निर्वाह गर्दै यस संस्थाले अपांगता भएका व्यक्तिहरुको अधिकार सम्वन्धि महासंधिको अवलम्वन गर्ने क्रममा पहुँचयुक्त सुचना प्रविधिको प्रयोगलाई आफ्नो रणनितिक कार्ययोजना बनाएको छ । नविनतम् विश्व परीवेशमा अपाङ्गता भएका व्यक्तिहरुको समेत शिक्षा, स्वास्थ्य, रोजगारी, पुनस्थापना साँस्कृतिक र मनोरञ्जनात्मक कृयाकलाप आदीमा पहुँच अभिबृध्दि गराउनकालागी सुचना प्रविधिको महत्वपुर्ण भुमीका रहेको हुन्छ । यस वास्तविकतालाई मध्यनजर गरी सुचना तथा संञ्चार प्रविधिको उचित उपयोगबाट अपाङ्गता भएका व्यक्तिहरुलाई समेत विकाश प्रक्रीयामा समावेशिकरण गराउन यस संस्थाले "आंकिक सुगम सुचना प्रविधि" (Digital Accessible Information System) "डेजि" को अवलम्बन र प्रबर्धन गर्दै आइरहेको छ । संस्थाको अध्यक्षले त्रि.वि.वि. अन्तर्गत आफ्नो विध्यावारिधीको शोधकार्य समेत पहुँचयुक्त सुचना प्रविधि बारे गरिरहनु भएको छ ।

पहुँचयुक्त सुचना प्रविधिको प्रयोगबाट दृष्टिबिहिन र छापा अक्षर पढ्न वाधा भएका व्यक्तीहरुका पढाई दक्षता अभिवृद्दी गर्ने अभियान अन्तर्गत डेजी र इपब विधिको उपयोग तथा एन्ड्रोइडको प्रयोगबाट श्रब्य पुस्तक पढ्ने अभ्यासलाइ सर्वब्यापक बनाउने कृयाकलाप यस संस्थाले सञ्चालन गरेको छ । डेजि र ईपब प्रबिधिको प्रयोगबाट दृष्टिबिहिन र छापा अक्षर पढ्न वाधा भएका व्यक्तिहरुकालागी आंकिक श्रब्य पुस्तक (Digital Talking Books) निर्माण गरिन्छ । पहुँचयुक्त प्रविधिको प्रयोगबाट दृष्टिबिहिन र छापा अक्षर पढ्न वाधा भएका व्यक्तीहरुका पढाई दक्षता अभिवृद्दी गर्ने अभियान अन्तर्गत यस संस्थाले डेजि र इ-पब प्लाटफर्ममा श्रब्य पुस्तक निर्माण र बितरण एवं एन्ड्रोइडको (Tablet/ Smart Phone) प्रयोगबाट श्रब्य पुस्तक पढ्ने अभ्यासको प्रबोधिकरण गर्दै आईरहेको छ । गत बर्षको भूकम्पले भत्काएको विध्यालय र घरका भगनावशेषमा आफ्ना ब्रेल पुस्तकहरु पुरिएर बिक्षिप्त हुनपुगेका दृष्टिबिहिन विध्यार्थीहरुलाई समेत यस संस्थाले वितरण गरेको आंकिक श्रब्य पुस्तक र ट्यावलेटको प्रयोगबाट शैक्षिक कृयाकलाप निरन्तर गर्न महत्वपुर्ण सहयोग मिलेको छ ।

अपाङ्गता भएका व्यक्तिहरुको क्षमताको अधिकतम उपयोग गराउन यस संस्थाले पहुँचयुक्त प्रविधिहरु विकास, विस्तार र प्रवर्धन गर्ने कार्यमा पुर्याएको योगदानको कदर स्वरुप यस वर्ष दुई वटा विशिष्ट अन्तराष्ट्रिय पुरस्कार विश्वब्यापी रुपमा प्रदान गरिएको छ । उक्त उल्लेखनिय कार्यको बारेमा सम्बन्धित निकाय, सरोकारवालाहरु र सर्वसाधारणलाई जानकारी पुर्याउने ऊद्देश्यले यस पत्रकार सम्मेलनको आयोजना गरिएको हो ।

**पुरस्कारको बारेमा**

1. "पहुँचयुक्त पुस्तक परिसंघ विशिष्ट अन्तराष्ट्रिय पुरस्कार" (Accessible Books Consortium International Excellence Award 2016) यहि २०१६ अप्रिल १२ तारिखका दिन वेलायतको लण्डनमा "लण्डन पुस्तक महोत्सव" को समारोहमा प्रदान गरिएको हो । विष्वभरीबाट मनोनित ५०० भन्दा बढि ऊत्कृष्ट अभ्यासहरुमध्ये अन्तिम छनौटमा परेका चारवटा (नेपाल, वेलायत, डेनमार्क र अर्जेन्टिना) मध्ये पहुँचयुक्त पुस्तक निर्माण र प्रयोग विधिको लागी यस संस्थालाई उक्त पुरस्कार प्रदान गरिएको हो ।
2. यसैगरि गत २०१६ फेब्रुवरी १० तारिखका दिन अष्ट्रियाको भियनामा "समावेशी शिक्षा र नविनतम् सुचना प्रविधिको प्रयोग बारे सृजनशिल अभ्यास" (Innovative practice of Inclusive Education and use of Information Communication Technology) विधामा एसल फाउण्डेशन् र अष्ट्रिया स्थित संयुक्त राष्ट्र संघले यस संस्थालाई उत्दृष्ट अन्तराष्ट्रिय पुरस्कार प्रदान गरेको हो । विश्वबरीबाट प्राप्त करिब ५३५ सृजनसिल अभ्यासहरु मध्ये १२ विधामा प्रदान गरिएको ६८ वटा सृजनसिल अभ्यासहरुमा यस संस्थाको "पहुँचयुक्त सुचना प्रविधिको प्रयोगबाट दृष्टिबिहिन र छापा अक्षर पढ्न वाधा भएका व्यक्तीहरुका पढाई दक्षता अभिवृद्दी गर्ने अभियान" ले पुरस्कार प्राप्त गरेको हो ।

**हाम्रो अनुरोध**

यस संस्थाको प्रयासमा गरिएको सृजनसिल अभ्यासहरुलाई सरकारी कार्ययोजनामा समावेशगरि संविधानको धारा ३६ मा ऊल्लेखित शिक्षा प्राप्तीको अधिकार अपाङ्गता भएका व्यक्तीहरुलाई प्रदान गर्न सकिने हुँदा यस कार्यलाई सफलिभुत तुल्याउन सरकार, राजनैतिक दलहरु, नागरिक समाज, पत्रकार जगत र सबै सरोकारबालाहरुलाई हार्दीक अनुरोध गर्दछौ ।

धन्यवाद!!!

९ वैषाख २०७३, काठमाण्डौं । (21 April, 2016)